L 159 I/8
BG
Официален вестник на Европейския съюз
23.6.2023 г.
г) в параграф 4 се добавя следната буква: „и) предназначени за изключително ползване от разрешаващата държава членка под нейния пълен контрол и за изпълнение на нейните задължения за поддръжка в области, които са предмет на дългосрочно споразумение за отдаване под наем между тази държава членка и Руската федерация.“; д) вмъква се следният параграф: „4а.
Чрез дерогация от параграф 1а, компетентните органи могат да разрешат транзита през територията на Русия на стоките и технологиите, изброени в приложение VII, които биха могли да допринесат за военния и технологичен напредък на Русия или за развитието на нейния сектор на отбраната и сигурността, след като установят, че тези стоки или технологии са предназначени за целите, посочени в параграф 4, букви б), в), г) и з).“; 3)
Член 2аа се изменя, както следва: а) параграф 1 се заменя със следното: „1.
Забраняват се пряката и непряката продажба, доставка, трансфер или износ на огнестрелни оръжия, техни части и основни компоненти и боеприпаси, изброени в приложение I към Регламент (ЕС) No 258/2012 на Европейския парламент и на Съвета (*), и на огнестрелни оръжия и други оръжия, посочени в приложение XXXV към настоящия регламент, независимо дали са с произход от Съюза, на физически или юридически лица, образувания или органи в Русия или за използване в Русия.“ _____________ (*) Регламент (ЕС) No 258/2012 на Европейския парламент и на Съвета от 14 март 2012 г. за изпълнение на член 10 от Протокола на Организацията на обединените нации срещу незаконното производство и трафика с огнестрелни оръжия, техните части и компоненти и боеприпаси, допълващ Конвенцията на Организацията на обединените нации срещу транснационалната организирана престъпност („Протокол за огнестрелните оръжия“), и за установяване на разрешения за износа и мерки за вноса и транзита на огнестрелни оръжия, техни части и компоненти и боеприпаси (ОВ L 94, 30.3.2012 г., стр. 1).“; б) в параграф 2 се добавя следната буква: „в) продажбата, лицензирането или прехвърлянето по какъвто и да е друг начин на права върху интелектуална собственост или търговски тайни, както и предоставянето на права за достъп или повторно използване на материали или информация, които са защитени с права върху интелектуална собственост или представляват търговски тайни, свързани със стоките и технологиите, посочени в параграф 1, и с предоставянето, производството, поддръжката и използването на тези стоки и технологии, пряко или непряко, на физически или юридически лица, образувания или органи в Русия или за използване в Русия.“
4)
В член 2г, параграф 1 се заменя със следното: „1.
Компетентните органи обменят с другите държави членки и Комисията информация за прилагането на членове 2, 2а и 2б, включително за всички предоставени или отказани разрешения, а при подозрения за търсене на найблагоприятна правна система или доколкото е целесъобразно в други случаи — и за получените искания за разрешение.
Компетентните органи обменят с другите държави членки и Комисията информация за осигуряването на спазването на членове 2, 2а и 2б, включително за съответните нарушения и санкции, както и за най-добрите практики на националните правоприлагащи органи и разкриването и наказателното преследване на случаи на неразрешен износ.
Обменът на информация се извършва чрез електронната система, предоставена съгласно член 23, параграф 6 от Регламент (ЕС) 2021/821.“
5)
В член 3, параграф 2 се добавя следната буква: „в) продажбата, лицензирането или прехвърлянето по какъвто и да е друг начин на права върху интелектуална собственост или търговски тайни, както и предоставянето на права за достъп или повторно използване на материали или информация, които са защитени с права върху интелектуална собственост или представляват търговски тайни, свързани със стоките и технологиите, посочени в параграф 1, и с предоставянето, производството, поддръжката и използването на тези стоки и технологии, пряко или непряко, на физически или юридически лица, образувания или органи в Русия или за използване в Русия.“